2. Forslag om ændring af skiltepolitikken (Åben)
Tidl. politisk behandling BY 26.02.19 (pkt. 28)
Forventet sagsgang
TM-U
Lovgrundlag
Lov om offentlige veje § 80, naturbeskyttelesloven, 
reklamebekendtgørelsen
SAGENS INDHOLD
Teknik- og Miljøudvalget skal i denne sag tage stilling til et forslag om tilføjelse til den gældende skiltepolitik 
i [adresse].
Byrådet besluttede 28. september 2021 at oversende forslaget om en eventuel ændring af skiltepolitikken 
til behandling i Teknik- og Miljøudvalget.
Den gældende skiltepolitik blev godkendt af Byrådet 26. februar 2019, og kan ses her:
Skiltepolitik | Favrskov.dk
Venstre rejste på byrådsmødet 28. september 2021 forslag om en præcisering af skiltepolitikken, så det 
bliver muligt at skilte for mindre gårdbutikker og små vejboder. Forslaget var begrundet i, at Venstre ønsker 
at udnytte en mulighed i lovgivningen for generelt at undtage skilte for gårdbutikker og små vejboder fra at 
skulle søge om tilladelse til råden over kommunens vejareal. Byrådet besluttede på baggrund af en 
drøftelse af forslaget at oversende sagen til behandling i Teknik- og Miljøudvalget. 
På den baggrund fremlægges et forslag til en tilføjelse til skiltepolitikken, så det bliver muligt at opsætte 
skilte for mindre gårdbutikker og vejboder.
VURDERING
Skiltepolitikken er udarbejdet med henblik på at give borgere og virksomheder et overordnet billede af og 
en retning for opstilling af skilte i [adresse]. Kommunen kan ikke afgøre skiltesager alene med 
henvisning til skiltepolitikken, men kan inddrage politikken i forbindelse med konkrete afgørelser, hvor 
kommunen ifølge lovgivningen skal udøve et skøn.
Politikken skal medvirke til, at der er balance mellem, at virksomheder, foreninger m.fl. har mulighed for at 
foretage skiltning og informere om arrangementer og lignende, samtidigt med, at skiltningen også sker med 
omtanke og respekt for det omkringliggende bymiljø, landskabet, trafikafviklingen og naboerne.
Teknik og Miljø kan tillade, at der opsættes skilte på vejarealet. En tilladelse til opsætning af skilte i 
vejarealet indebærer en vurdering af, om skiltet placeres på et sted, hvor det ikke indebærer fare for 
trafikafviklingen, driften af vejene mv.
Der er mulighed for generelt at undtage forskellige former for råden over offentligt vejareal fra kravet om 
tilladelse. Vejmyndigheden kan efter forhandling med politiet bestemme, at en bestemt type råden over 
vejareal ikke kræver tilladelse. Der kan gives tilladelse til opsætning af mindre skilte, reklamer eller 
lignende, i det omfang det ikke er i strid med forbuddet i naturbeskyttelseslovens § 21.
Sagsnr. EMN-2020-33734
DokID: 2508462
Sagsbehandler prem
Teknik- og Miljøudvalget
[adresse] 09:30
Naturbeskyttelseslovens § 21 indeholder et forbud mod reklameskiltning m.v., som har til formål at beskytte 
de landskabelige værdier ved at friholde det åbne land for reklameskilte m.v. Det er uden betydning, om 
området er byzone, sommerhusområde eller landzone. Det afgørende er, hvordan området opleves, dvs. 
om det opleves som en del af et byområde (by eller bymæssig bebyggelse) eller som en del af det åbne 
land (marker, skove, naturområder mv.).
Der er dog en række undtagelser fra forbuddet, der giver mulighed for at opsætte skilte, der reklamerer for 
turistmål, lokale erhverv mv. og kortvarige arrangementer. Der kan således lovligt opsættes mindre skilte 
om sæsonbetinget salg af frisk frugt og grøntsager mv., når det er dyrket på den pågældende ejendom, der 
i sæsonen opsættes på egen ejendom. Det betyder, at der kan opsættes skilte ved indkørsel til egen 
ejendom eller ved en anden nærliggende sidevej eller markvej.
Der er fastsat regler i reklamebekendtgørelsen om størrelsen og placeringen af mindre skilte om 
sæsonbetinget salg af frisk frugt, grøntsager, blomster, juletræer og pyntegrønt fra marken. Det bemærkes, 
at reklamebekendtgørelsens regler ikke gælder for vejarealerne.
Selv om reklamebekendtgørelsen ikke gælder for vejarealerne, kan der tages udgangspunkt heri, så mindre 
skilte på vejarealer ikke må overstige 1 m2, og skiltets overkant må ikke overstige 1,5 meter over terræn. 
Det er en forudsætning, at skilte ikke generer færdslen eller vejdriften (rabatslåning mv.), og ikke opstilles 
tæt på autoriserede henvisnings- og færdselsskilte.
Det betyder at skilte langs vejene i byer og på landet, der overholder disse grænser og placeres trafiksikkert, 
som udgangspunkt vil blive godkendt af Teknik og Miljø. På baggrund af en vejledning, som beskriver 
skiltning der vil kunne godkendes, kan der således periodisk opsættes skilte for mindre gårdbutikker og 
boder på vejarealerne indenfor rammerne af naturbeskyttelsesloven. 
ØKONOMI
Der er ingen økonomiske konsekvenser.
INDDRAGELSE
Teknik og Miljø skal inddrage politiet om de nærmere regler, herunder eventuelle ændringer af regler om 
skiltning på kommunens vejarealer.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At ændring af skiltepolitikken godkendes og suppleres med en vejledning om, hvornår skiltning i 
vejarealet som udgangspunkt kan tillades. 
 
BESLUTNING
Teknik- og Miljøudvalget, 9. december 2021
Fraværende: Ingen
.
Godkendt.
Bilag
1.
Albert Bach - godkendt februar 2019 - inkl. ny tilføjelse (2532406)
